open-index/open-wikipedia-markdown huggingface dataset:
Nubianvilliaasi

**Nubianvilliaasi** (*Equus asinus africanus*) on afrikanvilliaasin alalaji, joka elää Nubian vuoristoisilla aavikkoaroilla Sudanin itäosissa. Se on säkäkorkeudeltaan n. 120&nbsp;cm, ja se muistuttaa kesyaasia. Hartioiden tumma ristikuvio on erittäin selvä, mutta jalkojen raidat puuttuvat usein kokonaan. Kesyaasit polveutuvat nubianvilliaasista ja atlasvilliaasista.

Nubianvilliaasi on uhanalainen. Vuonna 1970 sen kannaksi arvioitiin 1&nbsp;500 yksilöä, mutta vuonna 1979 niitä tavattiin luonnossa enää vain noin 200–300 yksilöä.

## Lähteet
* Aasinus: aasit maailmalla 
* Hevosmaailma

### Viitteet
Erik Karma

**Erik Juhani Karma** (alk. **Gustavsson**; 20. tammikuuta 1909 Kuopio – 25. maaliskuuta 1982) oli suomalainen alttoviulua soittanut muusikko. Hän opiskeli Helsingin Konservatoriossa (nyk. Sibelius-Akatemia) vuosina 1927–1934, josta hän jatkoi opintojaan ranskalaisen viulistin Léon Nauwinckin johdolla Helsingissä. Nauwinckin opetuksen jälkeen hän siirtyi stipendiaattina Maurice Vieux’n oppilaaksi Pariisiin. 

Karmalle myönnettiin vuonna 1959 Suomen kulttuurirahaston stipendi ja vuotta myöhemmin Pro Finlandia -mitali.

Karma muodosti yhdessä Erik Cronvallin, Hugo Huttusen ja Artto Granrothin kanssa Sibelius-kvartetin. Hän oli lisäksi Radiosekstetin ja Pro Musica -kamariyhtyeen jäsen. Hän sävelsi kaksi jousikvartettoa.

Erik Karman poika on musiikkikasvatuksen professori Kai Karma.

## Viitteet
Calexico

**Calexico** on yhdysvaltalainen rock-yhtye. Se on julkaissut kymmenen studioalbumia sekä lukuisia muita albumeja.  Yhtyeen tyylissä on vaikutteita mariachin ja tejanon perinteisestä äänimaailmasta sekä lounais-Yhdysvaltojen country-musiikista. Sen musiikkia on kuvattu myös indie rockiksi. Yhtye on nimetty kalifornialaisen rajakaupungin, Calexicon, mukaan.

Calexico on esiintynyt Suomessa Ilosaarirockissa vuonna 2007 ja Ruisrockissa vuonna 2009.

## Tuotanto
### Studioalbumit
* 1997 *Spoke*
* 1998 *The Black Light*
* 2000 *Hot Rail*
* 2003 *Feast of Wire*
* 2006 *Garden Ruin*
* 2008 *Carried to Dust*
* 2012 *Algiers*
* 2015 *Edge of the Sun*
* 2018 *The Thread That Keeps Us*
* 2019 *Years to Burn (yhdessä [[Iron & Wine]])*
* 2020 *Seasonal Shift*
* 2022 *El Mirador*

## Lähteet

## Aiheesta muualla
* Virallinen sivusto
*
Päivä jona maailma pysähtyi

**Päivä jona maailma pysähtyi** (*The Day the Earth Stood Still*) on Scott Derricksonin ohjaama yhdysvaltalainen tieteiselokuva vuodelta 2008. Se on uudelleenfilmatisointi tieteiselokuvan klassikosta *[[Uhkavaatimus Maalle]]* (1951). Käsikirjoitus perustuu Harry Batesin tieteisnovelliin *Farewell to the Master* vuodelta 1940 ja aiemman filmatisoinnin käsikirjoitukseen.

## Rooleissa

## Lähteet
Paffendorf

**Paffendorf** on elektronista tanssimusiikkia soittava duo Kölnistä, Saksasta. Duo koostuu Ramon Zenkeristä ja Gottfried Enkelsistä.

Parin ensimmäiset hitit olivat vuonna 2001 ilmestyneet singlet "Rhythm and Sex" ja "Where Are You" ja ne saavuttivat menestystä muutamassa Euroopan maassa. Heidän suurin hittinsä "Be Cool" ilmestyi seuraavana kesänä, ja se saavutti huomattavaa suosiota eri maissa Euroopassa. "BC" oli heidän ainut hittinsä Isossa-Britanniassa ja se sijoittui sijalle #7 top-listoilla. Tämän jälkeen parin suosio laski hieman, vaikka he ovat jatkuvasti julkaisseet uusia sinkkuja ja viime aikoina onnistuivat saavuttaa pienen menestyksen singlellä "On and On".

Zenker ja Enkels käyttivät joskus myös nimeä Bellini Brothers tai Bellini, jolla he myös tekivät tunnetun kappaleen "Samba E Gol!", joka myöhemmin remixattiin ja julkaistiin uudelleen nimellä "Samba de Janeiro". "Samba de Janeiro" oli myös virallinen maalilaulu UEFA Euro 2008:ssa.

## Diskografia

### Albumit

* 2000: Dance City
* 2007: Planet Dance

### Singlet
* 1998: "Smile" (D #22)
* 1998: "Ruf Mich An" (D #49)
* 1998: "Terminator 2 Theme: Main Title" (D #49)
* 1999: "Allnight"
* 1999: "Where are You" (D #11, A #21, CH #12, NL #18, LET #18)
* 2000: "Everybody Scream" (D #43, NL #56)
* 2001: "Rhythm & Sex" (D #61)
* 2002: "Be Cool" (D #29, A #41, UK #7[1])
* 2002: "Crazy, Sexy, Marvellous" (D #33, NL #8, UK #52[1])
* 2004: "Welcome To Africa"
* 2005: "On & On" (D #80)
* 2005: "Stop That Shit!"
* 2005: "Under My Skin"
* 2006: "Vogue"
* 2006: "La La La Girl" (Sample "Up (La, La, La)" on La Voixin)
* 2006: "Where Are You 2007"
* 2007: "It's Not Over"
* 2009: "Self Control" (D #59)
* 2009: "Bring It Back"
* 2009: "Discover"

### Videot

* 1998: Smile
* Terminator 2 Theme: Main Title
* 1999: Where Are You
* 2001: Rhythm & Sex
* 2002: Be Cool
* 2002: Crazy, Sexy, Marvellous
* 2005: On & On
* 2006: La La La Girl
* 2006: Where Are You 2007
Nokia 5000

**Nokia 5000** on matkapuhelinyhtiö Nokian kehittämä matkapuhelin, joka julkaistiin kesäkuussa 2008.

## Toimintoja

* 1,3 megapikselin kamera
* FM-radio
* MP3-soitin
* Ääninauhuri
* Pelit
* Bluetooth
* Ääniviestit

## Lähteet
Wilhelm Wirtinger

**Wilhelm Wirtinger** (15. heinäkuuta 1865 – 15. tammikuuta 1945) oli itävaltalainen matemaatikko.

Wirtinger syntyi Ybbsin pikkukaupungissa, Itävallassa. Hän opiskeli Wienin yliopistossa, jossa hän vastaanotti tohtorinarvonsa 1887. Wirtinger sai suuria vaikutteita Felix Kleiniltä, jonka kanssa hän opiskeli Berliinin yliopistossa ja Göttingenin yliopistossa.

Wirtinger työskenteli matematiikan monilla alueilla. Hänen ensimmäinen merkittävä työnsä käsitteli theta-funktioita (vuonna 1896). Wirtinger myös kirjoitti tutkielmissaan funktioteoriasta, geometriasta, algebrasta, lukuteoriasta ja Lien ryhmästa. Hän auttoi Kurt Reidemeisteriä solmuteorian kanssa näyttäen 1905 kuinka solmuryhmä lasketaan

Vuonna 1907 Royal Society palkitsi Wirtingerin Sylvester-mitalilla hänen ansioistaan funktioiden yleisen teorian kehittämisessä.

Wirtinger oli yksi *Encyclopédie des sciences mathématiques pures et appliquées* toimittajista vuosina 1913–1916. Hänen oppilaitaan olivat Wilhelm Blaschke, Leopold Vietoris, Erwin Schrödinger, ja Kurt Gödel.
Antonio Tapia

**Antonio Tapia Flores** (s. 13. marraskuuta 1949 Baena, Córdoba, Espanja) on espanjalainen jalkapallovalmentaja.

## Valmentajaura
Tapia aloitti valmentajauransa vuonna 1986. Hän valmensi uransa alkupuolella alempien sarjatasojen joukkueita. Myöhemmin urallaan hän on valmentanut muun muassa Málagan reservijoukkuetta sekä sen jälkeen edustusjoukkuetta. Hän palasi Málagaan vuoden 2008 kesällä, kun joukkue nousi pääsarjaan. Tapia johdatti joukkueensa kauden päätteeksi sijalle 8. 31. toukokuuta 2009 Tapia ilmoitti lehdistötilaisuudessa, ettei hän jatka seuran päävalmentajana enää seuraavalla kaudella.

Kesäkuussa 2009 Tapia siirtyi Segunda Divisióniin pudonneen Real Betisin päävalmentajaksi.  Jo puolen vuoden kuluttua hänen aloitettuaan Betisin päävalmentajana, Tapia irtisanottiin, johtuen joukkueen heikoista peliesityksistä.

Tammikuussa 2011 hänestä tuli Tenerifen päävalmentaja. Joukkue vaihtoi kauden sisään toista kertaa päävalmentajaansa, kun se aikaisemmin oli erottanut Juan Carlos Mandián, ja näin Tapiasta tuli jo kolmas päävalmentaja kesken kauden.

## Lähteet

## Aiheesta muualla
* Profiili transfermarkt.de
Nero-Film

**Nero-Film AG** oli saksalainen elokuvayhtiö, jonka päämaja oli Berliinissä.

Elokuvaohjaaja Richard Oswald ja tuottaja Heinrich Nebenzahl perustivat Nero-Filmin 1925. Yritys sai nimensä perustajiensa nimistä: ne-alku tuli Nebenzahlista ja ro Richard Oswaldin nimikirjaimista.

Heinrichin pojan Seymour Nebenzahlin liittyminen yritykseen kasvatti sen merkitystä. Siitä muodostuikin 1920-luvulla yksi taiteellisesti kunnianhimoisimmista saksalaisista elokuvayhtiöistä. Nero-Filmin listoilla olivat mm. Georg Wilhelm Pabst ja Fritz Lang. Se tuotti mm. elokuvat *[[Pandoran lipas (elokuva)|Pandoran lipas]]*, *[[M – kaupunki etsii murhaajaa]]* ja *[[Tri Mabusen testamentti]]*.

Natsien noustua valtaan Seymour Nebenzahl ja moni muukin saksalainen elokuvantekijä muutti pois Saksasta. Tämän seurauksena Nero-Film joutui lopettamaan toimintansa.
Analysoitu sääkartta

**Analysoitu sääkartta** on sääkartta, johon on merkitty säärintamat ja matala- ja korkeapaineet sekä useimmiten isobaarit eli saman ilmanpaineen käyrät. Analysoidun sääkartan ymmärtäminen vaatii sen merkintätavan tuntemista. Siihen voi olla merkitty tietoja myös sateesta ja ehkä pilvisyydestäkin. Nykyään piirrellään monesti esimerkiksi säärintamia pilvisyyttä kuvaavien satelliittikuvien päälle. Esimerkiksi lentäjien sääkarttoihin merkitään monesti tietoja, joita ei tavallisiin analysoituihin sääkarttoihin merkitä.

## Katso myös
*Sääkartta
*Yksinkertainen sääkartta
*Synoptinen säähavaintokartta

## Aiheesta muualla

### Analysoituja Euroopan sääkarttoja verkossa

*Wetterzentrale
* Current Metsat Analysis 
*Current Surface Analysis 
*Surface pressure forecast
Tivoli Audio

**Tivoli Audio** LLC. on vuonna 2000 perustettu yhdysvaltalainen äänentoistoon keskittynyt yritys,joka tunnetaan korkealaatuisten pienois-stereolaitteiden valmistajana. Valmistaja on voittanut tuotteillaan useita  äänentoistoon ja muotoiluun liittyviä palkintoja ja tuotevertailuja. 

Tivoli Audion tuotteet ovat olleet esillä myös muotoilu- ja sisustusalalla. Esimerkiksi Songbook on esillä New Yorkin Modernin taiteen museo MoMa:ssa.  

Yrityksen perustaja ja toimitusjohtaja Tom DeVesto on itse taustaltaan suunnittelija.

DeVesto ja Henry Kloss suunnittelivat ensimmäiset menestysmallit Model One ja PAL. Vuonna 2009 markkinoille tuli nettiradio, joka ei tarvinnut toimiakseen tietokonetta.

## Mallisto

*Model One
*Model One Platinum
*Model Two
*Model Three
*Model 10
*Music System
*Networks Radio
*Radio Combo
*Radio Works
*Model Subwoofer
*iMusic System
*PAL
*iPAL
*Songbook
*iSongbook
*iYiYi

## Lähteet

## Aiheesta muualla
*Tivoliaudio.fi
*Tivoliaudio.com
Luettelo Espanjan itsehallintoalueiden vaakunoista

Tämä on **luettelo [[Espanja]]n [[Espanjan itsehallintoalueet|autonomisten yhteisöjen]] vaakunoista**.

Image:Escudo de Andalucía (oficial).svg|Andalusian vaakuna
Image:Official_Coat_of_Arms_of_Aragon.svg|Aragonian vaakuna
Image:Escudo de Asturias.svg|Asturian vaakuna
Image:Coat_of_Arms_of_Balearic_Islands.svg|Baleaarien vaakuna
Image:Escudo del Pais Vasco.svg|Baskimaan vaakuna
Image:Escudo de Ceuta.svg|Ceutan vaakuna
Image:Escudo de Extremadura.svg|Extremaduran vaakuna
Image:Escudo de Galicia.svg|Galician vaakuna
Image:Escudo de Canarias.svg|Kanariansaarten vaakuna
Image:Escudo de Cantabria.svg|Kantabrian vaakuna
Image:Coat_of_Arms_of_Castile-La_Mancha.svg|Kastilia- La Manchan vaakuna
Image:Escudo de Castilla y León.svg|Kastilia ja Leónin vaakuna
Image:Coat of Arms of Catalonia.svg|Katalonian vaakuna
Image:Escudo de la Comunidad de Madrid.svg|Madridin vaakuna
Image:Escudo de Melilla.svg|Melillan vaakuna
Image:Escudo-ca-murcia.svg|Murcian vaakuna
Image:Escudo_de_Navarra_(oficial).svg|Navarran vaakuna
Image:Escudo de la Comunidad Autonoma de La Rioja.svg|La Riojan vaakuna
Image:Escudo de la Comunidad Valenciana.svg|Valencian vaakuna
Sophie Vavasseur

**Sophie Vavasseur** (s. 1992) on irlantilainen näyttelijä. Hän on esiintynyt sekä elokuvissa että näyttämöllä. Vavasseur sai ensimmäisen pääroolinsa kymmenvuotiaana elokuvasta *[[Evelyn (elokuva)|Evelyn]]*.

## Filmografia
Nuukuusviikko

**Nuukuusviikko** on jokakeväinen järkevän kulutuksen teemaviikko, jota vietetään huhtikuussa ympäri maata. Sen järjestää 20 eri kansalaisjärjestöstä koostuva Kierrätysliike. Nuukuusviikolla pohditaan länsimaisen kulutuksen kohtuullistamista vaihtuvien teemojen mukaan.

Nuukuusviikkoa vietetään yleensä viikolla 16. Vuosina 2014 ja 2019 kun pääsiäinen osuu viikolle 16, siirtyy Nuukuusviikko eteenpäin viikolle 17. 

## Lähteet
* Nuukuusviikon nettisivut
Loma Lindan yliopisto

**Loma Lindan yliopisto** () on seitsemännen päivän adventistien yliopisto Loma Lindan kaupungissa Kaliforniassa, Yhdysvalloissa. Sen historia alkaa vuodesta 1905. Yliopisto on tarjonnassaan painottunut vahvasti terveysalaan.

Vuonna 2022 yliopistosta valmistui lähes 1500 opiskelijaa. Opiskelijoita oli kaikkiaan noin 4300. Perusopiskelijat maksoivat opinnoistaan 33&nbsp;500 dollaria, mikä on enemmän kuin vastaavan tason oppilaitoksissa keskimäärin.

## Lähteet

## Aiheesta muualla
* Viralliset sivut
Turn Me Up

**Turn Me Up** on Cristal Snow'n toisen studioalbumin, God You Made Me Wicked, avaussingle. Kappale ilmoitettiin singleksi muutama päivä sen jälkeen, kun Cristal oli päivittänyt MySpace-sivullensa kaksi uutta kappaletta (*Surrender* ja *Turn Me Up*). Demokappaleet olivat sivulla kaksi päivää ja Cristal pyysi kaikkia antamaan mielipiteensä uusista demoistaan.

Kappaleen ovat kirjoittaneet Jukka Kosunen, Chedda ja Heikki L yhdessä Cristal Snow'n kanssa. Taustoja laulavat Kristiina Wheeler ja Karoliina Kallio.

*Turn Me Up* lähetettiin radioille viikolla 19/2009 ja kappaleelle kuvattiin musiikkivideo 27. huhtikuuta 2009 Lahdessa Love Hotel -yökerhossa. Musiikkivideo julkaistiin YouTubessa 7. kesäkuuta 2009. *Turn Me Up* single julkaistiin digimyyntiin 20. toukokuuta.
 
Single pysyttäytyi NRJ-radiokanavan *Hitti vai Huti* -äänestyksessä kaksi viikkoa päihittäen kaikki vastustajat, sekä nousi ensimmäisellä viikollaan *Pepsi Max Chartissa* ykköseksi. Suuremmille listoille, kuten lataus- ja singlelista, Turn Me Up ei kuitenkaan koskaan yltänyt.

*Turn Me Up* on Snow'n itsensä sanoin *"imuttavan kesäinen ja raikas"*. Kappaleella featuroi Chedda

## Listasijoitukset

## Lähteet
* Cristal Snow'n Facebook
* Suosikki.fi
* Cristal Snow'n Myspace
* ISO lehti (www.isolehti.fi)

## Aiheesta muualla
* Turn Me Up -musiikkivideon kuvauksissa
* Cristal Facebookikssa
* 
* Spotify-palvelussa
Pablo Prigioni

**Pablo Prigioni** (s. 17. toukokuuta 1977 Río Tercero) on argentiinalainen ammattilaisuransa lopettanut koripalloilija.

## Ura
Prigioni aloitti uransa vuonna 1997 argentiinalaisessa Belgrano San Nicolasissa, joka pelasi LNB:ssä. Yhden kauden jälkeen hän siirtyi Obras Sanitariasiin, josta hän siirtyi ACB:ssä pelanneeseen Baloncesto Fuenlabradaan. Kauden jälkeen hän siirtyi CB Lucentum Alicanteen. Vuonna 2003 hän siirtyi Tau Ceramicáan jossa voitti Espanjan mestaruuden vuonna 2008. Samana vuonna hän voitti pronssia Pekingin olympialaisissa. Kaudeksi 2009–2010 Prigioni siirtyi Real Madrid Baloncestoon jossa pelasi kaksi kautta. Kauden 2011-2012 Prigioni edusti Saski Baskoniaa ja siirtyi kesällä 2012 NBA-liigaan New York Knicksin riveihin. 35-vuotiaana NBA:ssa debytoinut Prigioni oli liigan vanhin tulokaspelaaja neljäänkymmeneen vuoteen.

Elokuussa 2015 Prigioni siirtyi Los Angeles Clippersiin.

Heinäkuussa 2016 Prigioni siirtyi Houston Rocketsiin. Hän ehti edustaa joukkuetta viidessä harjoituspelissä, jonka jälkeen hänen sopimustaan ei jatkettu. Joulukuussa 2016 hän siirtyi takaisin Saski Baskoniaan, jossa hän ilmoitti lopettavansa koripallouran tammikuussa 2017.

Pelaajauransa jälkeen hän siirtyi Saski Baskonian päävalmentajaksi kaudelle 2017–2018, mutta erosi tehtävistään heikon alkukauden takia. Kauden 2018–2019 Prigioni vietti Brooklyn Netsin valmentajistossa, josta hän siirtyi seuraavalle kaudelle Minnesota Timberwolvesin valmentajistoon.

## Lähteet

## Aiheesta muualla

* Euroliigan pelaajaprofiili 
* Basketball-Referencen pelaajaprofiili
Nokisienet

**Nokisienet** (*Ustilaginomycotina*) ovat kantasieniin kuuluva sieniryhmä, johon kuuluu noin 1500 lajia. Suurin osa näistä lajeista elää kasvien loisina, ja ne aiheuttavat monia taloudellisesti merkittäviä kasvitauteja. Monilla viljalajeilla loisii nokisieniä, jotka haittaavat kasvua ja jopa pilaavat sadon. 

Nokisienet jakaantuvat kahteen pääryhmään: varsinaisiin nokisieniin (*Ustilagniomycetes*) ja pöhösieniin (*Exobasidiomycetes*). Nimensä nokisienet ovat saaneet nokimaisena pöllyävistä mustista itiöistään. Pöhösienten nimi puolestaan viittaa niiden aiheuttamiin muodottomiin epämuodostumiin isäntäkasvissa. 

Nokisienillä on yleensä kaksi erillistä elämänvaihetta. Hiivamaisessa vaiheessa sienisolut ovat haploideja ja rihmastollisessa vaiheessa diploideja. Hiivamainen elämänvaihe on saprotrofinen eli hajottaa ravinnokseen kuollutta ainesta. Rihmastollinen vaihe puolestaan elää loisena kasvien solukoissa. Nokisienet eivät muodosta itiöemiä.

Pöhösieniin lukeutuvat myös eläimillä ihoinfektioita aiheuttavat hiivamaiset *Malassezia*-lajit.

## Lähteet
* Tuovila, H. teoksessa *Kasvit 1* (toim. Piirainen M.). Weilin+Göös, 2008. s. 145. 
* Begerow, D., et al. (2006). "A phylogenetic hypothesis of Ustilaginomycotina based upon multiple gene analyses and morphological data". Mycologia 98(6): 901-916. http://dx.doi.org/10.3852/mycologia.98.6.906
* Taksonomian lähde: Hibbett, D.S., et al. (March 2007). "A higher level phylogenetic classification of the Fungi". Mycological Research. 111 (5): 509–547. http://dx.doi.org/10.1016/j.mycres.2007.03.004 http://www2.clarku.edu/faculty/dhibbett/AFTOL/documents/Hibbett_et_al_AFTOL_class_2007.pdf 

### Viitteet

## Aiheesta muualla
*Laji.fi: Ustilaginomycotina
*ITIS: Ustilaginomycotina
Solumyrkky

**Solumyrkky** on kemiallinen aine, joka voi tuhota elävän solun tai vahingoittaa sen toimintoja. Solun altistuessa solumyrkylle siinä voi ilmetä useita vaikutuksia. Solu voi joutua nekroosiin, jolloin se kadottaa solukalvon jännitteen ja solu kuolee nopeasti hajoamisen seurauksena. Solu voi lakata kasvamasta ja jakautumasta tai solussa voi aktivoitua itsetuhomekanismi, apoptoosi.

## Katso myös
*Solunsalpaaja

## Lähteet
Sea Monsters: A Prehistoric Adventure (videopeli)

**Sea Monsters: A Prehistoric Adventure** on National Geographichin ja Zoo Digital publishin tekemä peli Nintendo DS, PlayStation 2 ja Wii -konsoleille (on myös elokuva), joka sijoittuu miljoonia vuosia sitten olleeseen elämään. Pelissä edetään Hub-nimisellä alueella.

## Pelaaminen
Pelissä on tavoitteena erilaisia tehtäviä erilaisissa paikoissa ja etsiä fossiilin palasia. Kun olet saanut palasia tarpeeksi, saat uuden hirviön. Jotkut palaset ovat seinämän sisällä, jotkut ovat kuivalla maalla, jotkut ovat maan alla, jotkut saa vain haasteista ja toiset taas leijuvat ilmassa tai ovat syvällä vedessä, myös jotkut ovat pelkästään vedessä.

Pelissä voit myös syödä kaloja, johon Thalassomedon on erittäin kätevä. Kuitenkin on myös mahdollista taistella muita hirviöitä vastaan, taisteluissa Tylosaurus on paras. Kun olet voittanut vihollisesi, saat siinä automaattisesti lisää elämä pisteitä (hirviösi syö hieman lihaa) jonka jälkeen voit jatkaa etenemistäsi. Jos kuitenkin kuolet, tulee ruutuun kuolleen Dolychorhynochopsin kuva ja voit yrittää uudestaan tai lopettaa.

## Hirviöt
Pelissä on myös erilaisia hirviöitä omine erikoistaitoineen.

### Pelattavat hirviöt

*Thalassomedon (alkuhirviö, ei omista erikoistaitoja)
*Henodus (osaa kävellä maalla ja kaivautua maan alle)
*Tylosaurus (osaa murtautua seinän läpi)
*Temnodontosaurus (pystyy sukeltamaan syvälle)
*Nothosaurus (pystyy myös kaivautumaan maan alle ja kävelemään maalla)
*Dolychorhynochops (pystyy hyppimään valtavia loikkia)

### Ei-pelattavat hirviöt

*Pterosaurus
*Cretoxythina Shark
*Kronosaurus
*kotilo
*Hesperornis
*Ichtyosaurus
*Xiphactius
*Encodus
*Jättiläisrapu
*Tusoteuthis
*Archelon
*Gilicus
*Meduusa
Bilmo

**Bilmo** on suomalainen, vuonna 2000 perustettu popduo/yhtye, jonka keulakuvat ovat laulaja-kitaristi Jarmo Vähähaka ja basisti-taustalaulaja Ville Kela. Lisäksi bändissä on kolme sivujäsentä, jotka ovat Jaakko Murros (kitara, taustalaulu), Kelly Ketonen (rummut, taustalaulu) ja Risto Eskolin (koskettimet, puhaltimet, lyömäsoittimet, kitara). Bilmon tunnetuin hitti on *Rättisitikka* (2005).

Yhtye julkaisi nimeään kantavan esikoislevyn Stupido Recordsin kautta vuonna 2005.

## Lähteet
Laihian vaakuna

**Laihian vaakuna** on saanut aiheensa Laihian vanhan pitäjän sinetistä, jonka pohjalta vaakuna on mukaeltu.

Vaakunan on suunnitellut Ahti Hammar, ja se vahvistettiin käyttöön 11. maaliskuuta 1952. Vaakunan selitys on ”vihreässä kentässä kultaisella oksalla istuva, etukäpälissään kultakäpyä pitelevä hopeinen orava”.

## Lähteet
*
Synoptinen säähavaintokartta

**Synoptinen säähavaintokartta** on sääkartta, johon piirretään tietyllä ajanhetkellä  säähavaintoasemilla tehdyt synop-havainnot  merkittynä erikoisin merkein ja numeroin. Kartan lukeminen vaatii merkkien ja lukujen merkitysten tietämistä. Näitä havaintoja analysoimalla synoptiseen säähavaintokarttaan saatetaan merkitä myös matala- ja korkeapaineet ja säärintamat. Moniin säähavaintokarttoihin on merkitty selkeyden vuoksi vain kiinnostavimmat tiedot, esimerkiksi tuulitiedot, pilvisyys, ilmanpaine ja lämpötila. Joissain muissa kuin varsinaisissa synoptisissa säähavaintokartoissa voidaan joskus käyttää synoptisen säähavaintokartan symboleja.

## Synoptisen säähavaintokartan tiedot

*Pilvien osuus taivaan alasta eli pilvisyys, käytännössä alimpana olevien pilvien osuus taivaan alasta
*Pilvilajit, yläpilvi, keskipilvi ja alapilvi
*Pilven alarajan korkeus
*Ilmanpaine ja sen muutos viimeisen 3 tunnin sisään, nousee vai laskee ja yleensä merkitty kolmella numerolla
*Lämpötila
*Tuulen suunta ja nopeus
*Näkyvyys
*Kastepiste
*Sää (sataa, ukkostaa ...)
*Sää viimeisen 3 tai 6 tunnin aikana
*Sademäärä viimeisen 6 tai 12 tunnin aikana. 

Nämä tiedot merkitään numeroin ja erityisin merkein, symbolein.

Joissain kartoissa on merkitty vain osa näistä tiedoista, esim tuulitiedot, pilvisyys, ilmanpaine ja lämpötila.

## Pilvisyys synoptisella säähavaintokartalla

## Katso myös
*Sääkartta
*Yksinkertainen ennustekartta
*Analysoitu sääkartta

## Lähteet

## Aiheesta muualla

*Present Weather Symbols
Too Hot to Sleep

**Too Hot to Sleep** on Survivorin 7. studioalbumi, joka julkaistiin syyskuussa 1988. Se oli yhtyeelle suhteellisen kaupallinen pettymys, sillä se sijoittui Billboard Hot 200 -listan sijalle 187. Albumin jälkeen yhtyeen perustajat Frankie Sullivan ja Jim Peterik päättivät pitää tauon ja laulaja Jimi Jamison saisi jatkaa kiertueita Survivorin nimellä mikäli he voittaisivat nimikiistan tuomioistuimessa. 

## Kappaleet
#
#
#
#
#
#
#
#
#
#

## Kokoonpano
* Jimi Jamison – laulu
* Frankie Sullivan – kitara
* Jim Peterik – kitara ja koskettimet
* Bill Syniar – bassokitara
* Mickey Curry – rummut

## Arvostelut
* AllMusic: 

## Lähteet
Tapio Suominen (ralliautoilija)

**Tapio Suominen** (s. 10. kesäkuuta 1981) on suomalainen ralliautoilija. Suominen voitti rallin nuorten suomenmestaruuden 2007 ja sijoittui samana vuonna nuorten MM-sarjassa sijalle 13. Kaudella 2008 hän osallistui rallin SM-sarjaan isossa N-ryhmässä ja oli kokonaispisteissä 13.

Suomisen seura on Hyvinkään autourheilijat.

Myöhemmin Suominen siirtyi kartanlukijaksi ja on toiminut mm. Toni Gardemeisterin kartanlukijana IRC-sarjassa.

## Lähteet
When Seconds Count

**When Seconds Count** on Survivorin 6. studioalbumi, joka julkaistiin vuonna 1986. Levy sijoittui USA:n Billboard Hot 200 -listan sijalle 49. Levyn suosituin kappale on "Is This Love", joka sijoittui USA:n Billboard Hot 100 -listalla korkeimmillaan sijalle 9 vuonna 1987.

## Kappaleet
#
#
#
#
#
#
#
#
#
#

## Kokoonpano
* Jimi Jamison - laulu
* Jim Peterik - koskettimet, laulu
* Frankie Sullivan - kitara, laulu
* Stephan Ellis - bassokitara
* Marc Droybau - rummut

## Arvostelut
* AllMusic: 

## Lähteet
Yksinkertainen ennustekartta

**Yksinkertainen ennustekartta** on säätä ennustava kartta, johon merkitty tuleva sää käyttäen esimerkiksi sateen, sadepisaran, pilven, auringon ja salaman kuvia. Nämä sääkartat ovat yleisiä sanomalehdissä, TV:ssä ja internetissä. Lisäksi joskus piirretään pilvisyysalue, matalapaineet, korkeapaineet ja säärintamat. Joskus taas yksinkertainen sääkartta yksinkertaistaa asioita liikaa, ja jättää pois vaikkapa ukkosen.

## Katso myös

*Sääkartta
*Analysoitu sääkartta
*Synoptinen säähavaintokartta

## Aiheesta muualla

*Ilmatieteenlaitoksen yksinkertainen sääkartta tämänhetkisestä Suomen säätilasta
*Säätila suomessa (nyt, ei ennuste) 
*yle.fdi sää, joka on helposti tulkittava, mutta jossa näkyvät myös rintamat
*Foreca Ennustekartat: Suomi 1–3 vrk
Lauris Dārziņš

**Lauris Dārziņš** (s. 28. tammikuuta 1985 Riika, Latvian SNT, Neuvostoliitto) on latvialainen entinen ammattilaisjääkiekkoilija, joka pelasi suurimman osan urastaan hyökkääjänä KHL-liigassa Dinamo Riian riveissä. Dārziņš aloitti uransa juniorina Suomessa.

## Ura

Dārziņš päätti monen muun latvialaisen tavoin lähteä nuorena hakemaan kehitystä ulkomailta. Hänen agenttinsa, suomalainen Kristian Kaukinen, suositteli Rauman Lukkoa ja Dārziņš siirtyi 16-vuotiaana Lukon junioreihin. Hän edusti hyvin tehoin Lukon junioreita B- ja A-junioreiden SM-liigassa vuosina 2001–2004. Nashville Predators varasi Dārziņšin vuoden 2003 NHL:n varaustilaisuudessa numerolla 268.

Vuonna 2004 Dārziņš pohti ratkaisua SM-liigan ja Pohjois-Amerikan välillä, ja päätyi siirtymään kanadalaisen WHL-liigan Kelowna Rocketsiin, mikä oli sekä Nashvillen että agentin suosittelema vaihtoehto. Paljon fyysisemmässä liigassa Dārziņš loukkaantui ja joutui leikkaukseen, mutta kahden WHL-kauden aikana hän myös kehittyi fyysisemmäksi kiekolliseksi pelaajaksi.

Kaudeksi  Dārziņš palasi Suomeen SM-liigaan Tampereen Ilvekseen, jota hänen maanmiehensä Kaspars Astašenko suositteli. Ilveksessä pelasi myös Dārziņšille WHL:stä entuudestaan tutut Mikko Kuukka, Sami Sandell ja Tuukka Rask. Dārziņš pelasi vain 13 ottelua Ilveksen paidassa, kun hän jo siirtyi Tšekin Extraligaan pelaamaan Vsetínská Hokejován joukkueeseen.

Kaudella 2007–2008 Dārziņš pelasi yhden ottelun tšekkiläisessä HC Ocelaři Třinecissä, ja muutoin koko kauden HK Gomelin joukkueessa Valko-Venäjän Extraligassa. Valko-Venäjältä Dārziņš palasi Latviaan Dinamo Riian joukkueeseen, joka oli juuri perustettu uutta KHL-liigaa varten. Kaudeksi 2011–2012 hän siirtyi Ak Bars Kazaniin.

Ahkerana maajoukkuepelaajana tunnettu Dārziņš osallistui vuonna 2022 uransa kolmansiin ja viimeisiin olympialaisiin Pekingissä. Dārziņš ilmoitti olympialaisten jälkeen lopettavansa maajoukkueuransa. Samalla hän päätti myös pitkän uransa Dinamo Riian riveissä.

## Tilastot

## Lähteet
* 
* 
* 

### Viitteet
Inosiinimonofosfaatti

**Inosiinimonofosfaatti** eli **inosiinihappo** (C10H13N4O8P) on ribonukleotidi. Inosiinimonofosfaatti muodostuu inosiinista, johon on esteröitynyt fosforihappo.

## Biosynteesi ja biologinen rooli
Inosiinimonofosfaatti on ensimmäinen puriinisynteesillä muodostuvista nukleotideista. Inosiinimonofosfaattia muodostuu fosforibosyylipyrofosfaatista 11-vaiheisella synteesillä. Entsyymit muokkaavat inosiinimonofosfaatista adenosiinimonofosfaattia ja guanosiinimonofosfaattia ja päinvastoin.

## Käyttö
Inosiinimonofosfaattia käytetään elintarviketoellisuudessa lisäaineena. Yhdiste on arominvahvenne, jonka E-koodi on E 630. Myös inosiinimonofosfaatin suoloja, kuten dinatriuminosinaattia käytetään arominvahventimina elintarvikkeissa.

## Lähteet

## Aiheesta muualla
*Human Metabolome Database: Inosinic acid 
*KEGG: Inosine monophosphate
Isaac Pitman

**Isaac Pitman** (4. tammikuuta 1813 Trowbridge &ndash; 22. tammikuuta 1897) oli englantilainen pikakirjoitusjärjestelmän kehittäjä.

Isaac Pitman syntyi Trowbridgessä Lounais-Englannissa vuonna 1813. Hän opiskeli opettajaksi, ja toimi opettajana Wotton-under-Edgessä.

Pitman oli tutustunut jo nuorena Samuel Taylorin pikakirjoitusjärjestelmään, ja opettajana toimiessaan hän laati järjestelmästä paremman oppikirjan. Pitmanin tuntema kustantaja ei kuitenkaan suostunut julkaisemaan sitä, vaan ehdotti jonkin uudenlaisen järjestelmän kehittämistä, ja Pitman laatikin nopeasti oman järjestelmän, ja sai sen julkaistua vuonna 1837 nimellä *Stenographic Sound-Hand*. Pitman pyrki levittämään järjestelmänsä käyttöä aktiivisesti, ja siitä tulikin suosituin englannin kielen pikakirjoitusjärjestelmä.

Pitman oli kiinnostunut myös englannin kielen oikeinkirjoituksen uudistamisesta. Hän käytti runsaasti aikaa ja pikakirjoituksesta saamiaan varoja oikeinkirjoitusoppaiden painamiseen ja levittämiseen. Pitmanin ajamat käytännöt eivät kuitenkaan saavuttaneet laajempaa suosiota.

Pitman kuoli vuonna 1897.

## Lähteet
*
*

### Viitteet
Judgment Day (2009)

**Judgment Day** on amerikkalaisen vapaapainin järjestämä jokavuotinen tapahtuma, joka on myös tänä vuonna 17. päivä toukokuuta. Edellinen tapahtuma oli Backlash ja Judgment Dayn jälkeen Extreme Rules -tapahtuma.

## Ottelut

John Morrinson selätti Shelton Benjaminin.

## Lähteet
Leirikesä

**Leirikesä ry** on Pääkaupunkiseudun partiolaisten perustama yhdistys, joka järjestää kaikille lapsille avointa kesä- ja talvileiritoimintaa. Toimintaa rahoittaa Sosiaali- ja terveysjärjestöjen avustuskeskus. Leiritoiminnalle on leimallista telttamajoitus (kesäleireillä) sekä vahva panostus ohjelmallisuuteen.

Leirejä järjestetään Kiljavan Leirikeskuksessa koko koulujen kesäloman ajan. Talvisin Kiljavan Leirikeskuksessa järjestetään kahdesta kolmeen talvileiriä. Aiemmin leirejä järjestettiin myös Hangossa Bengtsårin leirisaarella alku- sekä keskikesällä.

Leirikesä on SOSTEn jäsenjärjestö.

## Historia

Toiminta on alkanut vuonna 1954, kun Helsingin Partiopoikapiirin Kilmulassa pidetyille Stadin kundin kesäleireille alettiin ottaa myös ei-partiolaisia mukaan. 1950- ja 1960-luvuilla leiritoiminta oli vielä varsin erilaista, kun ohjaajia saattoi olla 5–6 ja leirillä kerrallaan jopa 200 poikaa.

1960-luvun lopussa ja 1970-luvun alussa leiritoimintaan osallistuvien määrä oli laskenut ja kesän 1972 leirinjohtajat Paavo Holopainen ja Eero Nieminen (nyk. Nerelli-Antell) uudistivat leiritoimintaa mm. laajentamalla voimakkaasti leireistä tiedottamista, ottamalla tytöt mukaan leireille (vrt. Suomen Partiolaisten perustaminen samana vuonna), sekä vaihtamalla leirien nimeksi Kiljavan Leirikesä. Uudistukset onnistuivat ja leiritoimintaan osallistui aiempaa enemmän lapsia.

Vuonna 1981 Pääkaupunkiseudun Partiolaiset päätti perustaa Leirikesä-nimisen yhdistyksen huolehtimaan kasvaneesta leiritoiminnasta yhdessä muiden PäPan lähiyhteisöjen kanssa. Samalla tuli mahdolliseksi saada Raha-automaattiyhdistyksen avustusta leiritoimintaan. Leirikesä ry oli kuitenkin tiiviisti yhteydessä partiopiiriin, mm. toiminnanjohtajana toimi PäPa:n toiminnanjohtaja miltei 20 vuotta ja kaikki toimistopalvelut ostettiin pitkään PäPalta.

1980-luvun lopussa Raha-automaattiyhdistykseltä saatiin avustusta oman leirikeskuksen hankintaan ja rakentamiseen ja saadulla avustuksella ostettiin PäPa:lta osa Kiljavan leirikeskuksesta ja rakennettiin uudisrakennus Kassu. Partiolaisten tarpeet huomioitiin suunnittelussa erittäin tarkasti ja alueesta toteutettiin yksi yhteinäinen leirialue kahden vierekkäisen sijaan.

Vuonna 1998 kasvaneiden Raha-automaattiyhdistyksen avustusvarojen turvin perustettiin toinen kesäleiripaikka Hankoon Bengtsårin leirisaarelle ja uutta kesäleiripaikkaa luotsasi useamman kesän ajan Marju Hilli (nyk. Rantanen). Samalla voitiin palkata Leirikesän ensimmäinen kokoaikainen työntekijä. Vuonna 2001 aloitti ensimmäinen kokoaikainen toiminnanjohtaja ja PäPa:n kanssa yhteisestä toiminnanjohtajasta luovuttiin. Niin sanottua Benkun Leirikesää järjestettiin vuosina 1998–2013 kaikille avoimena leiritoimintana.

2000-luvulla leireillä on käynyt vuosittain noin 2&nbsp;000 lasta ja leiritoiminta täyttää Kiljavan Leirikeskuksen täyteen koulujen loma-aikoina sekä kesäisin että talvisin.

Leirikesä järjestää nykyään sekä yöleirejä että päiväleirejä koulujen loma-aikoina. Päiväleiritoiminta tuli yöleirien rinnalle ensimmäisen kerran vuonna 2017. Yöleirit keräävät noin 2&nbsp;000 lasta vuosittain ja päiväleirit yli 1&nbsp;000 lasta.

## Aiheesta muualla
*Leirikesä ry.
Golder Associates

**Golder Associates Pty Ltd** on Kanadassa vuonna 1960 perustettu työntekijöidensä omistama ja nykyään maailmanlaajuinen ympäristökonsulttiyritys, joka työllistää noin 4&nbsp;500 henkilöä ja sillä on 130 toimistoa kaikissa asutuissa maanosissa..  

## Suomessa

**Golder Associates Oy** on yhtiön suomalainen haaraosasto, vuonna 1994 perustettu ympäristöalan konsulttiyritys, joka kuuluu kansainväliseen Golder Associates konserniin. Golder Associates on maailman suurimpia yksityisessä omistuksessa olevia ympäristö- ja geotekniikan alan konsulttiyrityksiä.  Suomessa Golder Associates Oy:n palveluksessa työskentelee noin 80 henkilöä.

### Toimipisteet
* Turku
* Tampere
* Helsinki

### Palvelut
* Ympäristö- ja terveysriskien hallinta
* Environmental Due Diligence (EDD) -palvelut
* Vesistö- ja sedimenttipalvelut
* Pilaantuneen maan tutkiminen ja kunnostus
* Kaivospalvelut
* Ympäristövaikutusten arviointi
* Jätealan palvelut
* REACH-palvelut
* Työsuojelu

### Markkina-alueet
* Maatalous
* Rahoitus-, vakuutus-, kiinteistö- ja oikeusala
* Metsätalous
* Maarakentaminen
* Tuotantoteollisuus
* Kaivostoiminta
* Öljy ja kaasu
* Energia
* Liikenne
* Jätehuolto
* Vesitalous

### Standardit
* ISO 9001/ Det Norske Veritas

## Lähteet

## Aiheesta muualla
* Golder Associates Oy:n verkkosivut 
* Golder Associates konsernin verkkosivut
Pielisjoen linna

**Pielisjoen linna** on Joensuun vanhin kivirakennus: se on vuodelta 1852. Rakennus sijaitsee Siltakadulla Niskasaaressa, joka on yhteydessä Ilosaareen.

Talo rakennettiin alun perin kruununmakasiiniksi. Vuonna 1919 suojeluskunta sai tilat käyttöönsä, ja kymmenen vuotta myöhemmin, arkkitehti Ole Gripenbergin suunnittelemien uudistusten jälkeen, rakennus vihittiin Pielisjoen linnaksi. Vuoteen 1967 rakennus oli Puolustusvoimien toimistokäytössä, muun muassa sotilaspiirin esikuntana. Vuoden 1971 jälkeen rakennuksessa olivat toimineet Joensuun korkeakoulun ylioppilaskunta ja Joensuun yliopiston Karjalan tutkimuslaitos. Presidentti Ståhlberg yöpyi  Pielisjoen linnassa vuonna 1930 Ståhlbergin kyydityksen päätteeksi.  

Kun Joensuun kaupunki ja valtio tekivät kiinteistövaihtoja, rakennus vapautui yliopistolta ja tiloihin muutti vuonna 2006 Pohjois-Karjalan maakuntaliitto. 

## Rakennuksen tiloja
Alakerrassa oli aikanaan miehistötila, tykkihalli ja läpiajettava käytävä. Kolmannessa kerroksessa, entisessä suojeluskunnan piiripäällikön asunnossa, sijaitsee edustava vierashuoneisto.

## Lähteet
Joensuun historiasta kertovat Niinivaran koulun Kulje kulmilla – katsele keskustaa -sivut 

### Viitteet
Kelaino

**Kelaino** () oli kreikkalaisessa mytologiassa usean eri naishahmon nimi.

* Kelaino, yksi plejadeista ja Atlaan tytär, joka makasi Poseidonin kanssa. Suhteesta syntyi Lykos ja Hyginuksen mukaan myös Nykteus.
* Kelaino, yksi danaideista, oli Danaoksen ja Krinon tytär. Hän meni naimisiin Aigyptoksen pojan Hyperbioksen kanssa, mutta surmasi tämän hääyönään isänsä käskystä.
* Kelaino, amatsoni, jonka Herakles surmasi suorittaessaan yhdeksättä tehtäväänsä.
* Kelaino, ennustustaitoinen harpyija, jonka Aineias kohtasi Strofadeilla.

## Lähteet
Pomade

**Hiusrasva** eli **pomade** on hiusten muotoiluun käytettyä voidetta. Nykyisin hiusrasvan perusainesosa on vaseliini, mutta pomadet sisältävät tämän lisäksi erilaisia hajusteita, mineraaliöljyjä ja vahoja. Tiukimmin tarttuvien rasvojen vaha on mehiläisvahaa.

Pomade on muihin hiustenhoitotuotteisiin nähden korostuneesti miesten tuote. Se ei kuivu vaan jättää hiukset kosteiksi ja kiiltäviksi.

## Historia
Aiemmin hiusten muotoiluun käytettiin hyvin moninaisia tuotteita, kuten eläinrasvoja, mutta 1800-luvun teollistuminen mahdollisti hiusrasvan sarjatuotannon. Raaka-aineiksi vakiintuivat mehiläisvaha ja vaseliini, mutta pomadea valmistettiin yhä myös ihrasta.

Rasvaiset kampaukset olivat useaan otteeseen muodissa 1900-luvulla, varsinkin vuosisadan alkupuolella. Ensimmäinen aalto nähtiin niin sanotulla kultaisella kaksikymmenluvulla, jolloin elokuvatähti Rudolph Valentino, "suuri latinorakastaja", nousi mykän elokuvan seksisymboliksi. Rasva oli noihin aikoihin suosittua Yhdysvaltain mustan väestön keskuudessa, koska se mahdollisti kiharien ja takkuistenkin hiusten kampaamisen. Afroamerikkalaisiin kohdistui tuolloin painetta peittää rotupiirteitään muun muassa suoristamalla hiuksiaan ja vaalentamalla ihoaan.

Taaksekammattu hiustyyli oli länsimaissa yleinen, lähes miesten normityyli läpi 1930- ja 1940-lukujen. Toisen maailmansodan jälkeen hiusrasva menetti suosiotaan Euroopassa, jossa siitä ja monista muista arkihyödykkeistä oli pulaa. Korvikkeena käytettiin jopa tavallista voita. 

Viisikymmenluvulla pomada teki paluun rockabillyjen torttukampauksissa. Elvis Presley oli tunnettu rasvaisista kampauksistaan. Tunnetuimmiksi hiusrasvamerkeiksi muun muassa Suomessa nousivat Brylcreem ja Suave.

Hiusrasva oli pojilla uudelleen muodissa 1970-luvun lopulla, alullepanijana John Travoltan ”rasvis”-hahmo elokuvamusikaalissa *[[Grease (elokuva)|Grease]]* () ja sitä seurannut rockabilly-aalto.

## Katso myös
* Brylcreem
* Hiusgeeli
* Hiuslakka
* Hiusvaha
* Viiksivaha

## Lähteet
Seeprapeipot

**Seeprapeipot** (*Taeniopygia*) on loistopeippojen heimoon kuuluva varpuslintusuku. Seeprapeippojen sukuun kuuluu BirdLifen mukaan kaksi lajia.

## Seeprapeippoihin kuuluvia lajeja
* Helmiseeprapeippo (*Taeniopygia bichenovii*)
* Seeprapeippo (*Taeniopygia guttata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Taeniopygia
Billy Preston

**Billy Preston** (oik. **William Everett Preston**, 2. syyskuuta 1946 Houston, Texas &ndash; 6. kesäkuuta2006 Scottsdale, Arizona) oli yhdysvaltalainen soul- laulaja ja kosketinsoittaja.

Billy Preston teki menestyksekkään soolouran saaden muun muassa Grammy-palkinnon vuonna 1972 kappaleesta ”Outa-Space”. Preston tunnetaan yhteistyöstään muiden muassa seuraavien artistien kanssa: Beatles, Rolling Stones, Nat King Cole, Little Richard, Eric Burdon, Ray Charles, George Harrison, Elton John, Eric Clapton, Bob Dylan, Sam Cooke, King Curtis, Sammy Davis Jr., Sly Stone, Aretha Franklin, Jackson 5, Quincy Jones, Mick Jagger, Richie Sambora, ja Red Hot Chili Peppers. Preston soitti Fender Rhodes -sähköpianoa ja Hammond-urkuja *[[Let It Be]]* -albumin sessioissa kappaleella *”*Get Back*”* vuonna 1969.

Billy Preston oli The Beatlesin viimeisen albumin *Let It Be* aikaan "viides Beatle".
John Lennon jopa ehdotti Billy Prestonia Beatlesin jäseneksi, mutta Paul McCartney vastusti
ajatusta "it was bad enough with four". Yhtye veteli viimeisiään sisäisten ristiriitojen
vuoksi albumin levyttämisen aikoihin. Albumilta julkaistu single "Get Back" oli nimetty
"The Beatles with Billy Preston". 

## Aiheesta muualla
* Billy Prestonin muistokirjoitus ''Helsingin Sanomissa''
Apples of Idun

**Apples of Idun** on suomalainen industrial rockia soittava yhtye. Se perustettiin vuonna 2004 ja ensimmäinen albumi *Widow* ilmestyi keväällä 2005. Kyseinen omakustanne oli lähinnä laulaja Eetu Moision sooloproduktio ja ennen varsinaista koko bändin voimin tuotettua ja levy-yhtiön (Go On Music) julkaisemaa kokopitkää *Disaster Art* (2009), Apples of Idun julkaisi yhteensä neljä singleä, joista osan tosin vain promootiotarkoituksiin.

Yhtyeen musiikki on yhdistelee elektroa, industrialia ja rockia. Keulahahmo Eetu Moisio säveltää ja sanoittaa pääosin kaikki kappaleet, joiden sanoitukset sisältävät usein myös yhteiskunnallisen sanoman.

Yhtyeen nimi tulee skandinaavisen mytologian myytistä, jonka mukaan jättiläisjumala Bragin vaimon Idunin omenat toimivat jumalten voimanlähteenä. Laulaja Eetu Moision mukaan bändin nimi on tarkoitettu "osin kannustamaan ihmisiä uskomaan mieluummin itseensä kuin myyttisiin olentoihin. Idunin omenathan ovat tarun mukaan jumalten huumetta ja lääkettä, joka viestittää sitä, että jumalatkin olisivat pohjimmiltaan haavoittuvaisia ja inhimillisiä." 

## Yhtyeen jäsenet
*Eetu Moisio (laulu, koskettimet, ohjelmointi)
*Jouni Korhonen (basso)
*Jani Vilhunen (rummut)
*Sami Skantsi (kitara, koskettimet)

## Julkaisut
### Albumit
**Silence of the Loud* (2013)
**Disaster Art* (2009)
**Widow* (2005)

### EP:t
**While The Night Is A Shade* (2011)

### Singlet
**Shine the Armour* (2013)
**Polyfonia* (2010)
**The Bang* (2009)
**The Fusing Clouds* (2008)
**Pinch* (2007)
**Aim* (2006)

## Lähteet

## Aiheesta muualla
*Yhtyeen kotisivut 
*
Kidusmadot

**Kidusmadot** (Monogenea) on laakamatojen pääjaksoon kuuluva eläinluokka. Kidusmadot ovat loisia, jotka elävät useimmiten kalojen, sammakoiden, kilpikonnien ja mustekalojen kiduksissa, iholla ja evissä. Niillä on sama isäntä koko aikuisen elämänsä ajan. Joitakin lajeja tavataan myös kalojen peräaukoissa. Ne tarttuvat kalaan koukkumaisilla ulokkeilla, mikä aiheuttaa kalalle ärsytystä ja iho-oireita. Kutiavat kalat hankaavat itseään kiviä vasten ja saattavat saada lisää ihovaurioita. Näihin ihovaurioihin saattaa tulla bakteeritulehduksia. Kidusmatotartunnan tyypillisiä oireita ovat pään ja kylkien hierominen rakenteita vasten, pään ravistelu, hakeutuminen virtapaikkoihin kuten suodattimen suuaukon luo, pohjan lähellä nyhjöttäminen ja ilman haukkominen veden pinnassa.

Aiemmin kidusmadot luokiteltiin tiehytmatojen (Trematoda) alaluokaksi..

## Lähteet
Näöntarkkuus

**Näöntarkkuus** on silmälääketieteessä ja yleisesti näön tutkimuksessa käytetty suure, joka kuvaa silmän ja muun näköjärjestelmän kykyä tarkkaan näkemiseen eli lähekkäisten pisteiden erottamiseen toisistaan. Tämä on verkkokalvon keskiosan solujen ominaisuus. 

Näöntarkkuutta mittaavassa testissä testattavalle yleensä näytetään mustia kuvioita valkoista taustaa vasten standardisoiduissa valaistusolosuhteissa niin, että etäisyys kohteeseen pysyy samana, mutta kuvioiden muoto ja koko vaihtelevat. Tällaista mittausvälinettä kutsutaan näkötauluksi. Nykyisin käytössä on yhä enemmän näkötestitauluja, joita kutsutaan nimellä valolaatikko, koska niissä on kuvioiden takana valon lähde, jonka kirkkautta voidaan säädellä. Vanhemmissa näkötauluissa kuvioina olivat eri suuntiin osoittavat E-kirjaimet, kun taas uudemmissa käytetään eri kirjaimia. 

Taululla suoritettavan testin tuloksena saatava näöntarkkuus ilmaistaan käyttäen mittayksikkönä visus-arvoa. Visuksen arvo 1,0 tarkoittaa sitä, että henkilö kykenee erottamaan kaksi pistettä jotka ovat yhden kulmaminuutin etäisyydellä toisistaan.

Normaalina näöntarkkuutena pidetään visus-arvoa, joka on 0,8 tai korkeampi. Keskimääräinen normaali näöntarkkuus on 1,0.  Kun visus laskee alle 0,3:n, on kyseessä näkövamma, joko heikkonäköisyys (visus 0,05–0,3) tai sokeus (visus alle 0,05).

Näöntarkkuuden arvoa käytetään terveydentilan raportoinnissa, mm. potilastiedoissa. Sen perusteella myös arvioidaan henkilön työkykyä, apuvälineiden tarvetta ja mm. kykyä kuljettaa moottoriajoneuvoa. Nykyisten säädösten mukaan ajokorttiin vaaditaan vähintään näöntarkkuus 0,5 laseilla korjattuna.

Näöntarkkuuden lisäksi yleisesti mitattuja näkemisen osa-alueita ovat kontrastiherkkyys, värien erottamiskyky ja näkökenttä. Liikenteessä toimimisen kannalta välkkeen näkeminen on hyvin tärkeää, koska se on osa liikkeen havaitsemista. Liikennenäön, eli lähinnä välkeherkkyyden, mittaamiseksi onkin kehitelty testausmenetelmiä.

## Lähteet
Ugyen Wangchuck

**Ugyen Wangchuck** (, myös **Deb Nagpo**; 11. kesäkuuta 1862 – 26. elokuuta 1926) oli Bhutanin ensimmäinen kuningas vuosina 1907–1926. 

Ugyen Wangchuck onnistui lyömään poliittiset vihollisensa ja hänen onnistui yhdistää Bhutan pysyvästi vuosina 1882–1885 käydyistä kapinoista ja sisällissodista huolimatta.

Vuonna 1907 maan tuolloisen pääkaupungin Punakhan asukkaat valitsivat Ugyen Wangchuckin yksimielisesti maansa kuninkaaksi. Bhutania, kuten muutakin Brittiläistä Intiaa, hallinneet britit tunnustivat hänet virallisesti Bhutanin maharadžaksi, ja vuonna 1904 hänet lyötiin ritariksi.

## Lähteet
* Bhutanmajestictravel.com  
* bhutan2008.blogspot.com
Ronald Dorsey

**Ronald Dorsey** (s. 2. marraskuuta 1983) on yhdysvaltalainen koripalloilija, joka edustaa Australian pääsarjassa pelaavaa Melbourne Tigersia. Dorsey on pituudeltaan 197 cm.

## Pelaajaura
Dorsey aloitti ammattilaisuransa kaudella 2005–2006 I-divisioonassa pelanneesta Kauhajoen Karhusta. Hän oli 23,0 pisteen keskiarvolla sarjan kolmanneksi paras korintekijä. Lisäksi hän otti ottelua kohti 7,7 levypalloa ja antoi 1,5 koriinjohtanutta syöttöä. Dorseyn riistokeskiarvo 3,0 riitti sarjan riistotilaston voittoon. Karhu sijoittui I-divisioonassa kolmanneksi ja pääsi siten SM-karsintasarjaan. Karsintasarjassa Dorsey pelasi 19,8 pisteen, 6,0 levypallon, 3,5 syötön ja 2,3 riiston keskiarvoilla.

Kauden 2006–2007 Dorsey pelasi liettualaisessa KK Neptūnasissa Liettuan koripalloliigaa ja Baltian liigaa. Kaudeksi 2007–2008 hän siirtyi ranskalaiseen SPO Rouen Basketiin pelaamaan Ranskan pääsarjan alempaan divisioonaan (Pro B:hen). Dorsey pelasi myös kaudella 2008–2009 ylempään divisioonaan (Pro A:han) nousseessa Rouenin joukkueessa.

## Tilastot
### Runkosarja

### Pudotuspelit

### Kansainväliset sarjat

* *O = ottelut, 2p% = kahden pisteen onnistumisprosentti, 3p% = kolmen pisteen onnistumisprosentti, 1p% = yhden pisteen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*
Reikätauti

**Reikätauti** on kalojen sairaus, joka vaivaa sekä makeassa vedessä että merivesiakvaariossa pidettyjä lajeja. Makeavesiakvaariossa sitä tavataan lehtikaloilla ja muilla kirjoahvenilla, varsinkin riikinkukkoahvenella ja kiekkokaloilla. Merivesiakvaariossa keisarikalat ja välskärikalat sekä eräät muut kalat ovat sille alttiita.

Reikätauti auiheuttaa reikiä ja kuoppia kalan ihoon, ensin päähän, myöhemmin myös kylkiviivan kohdalle.

Reikätaudin aiheuttajasta on monia mielipiteitä. Monissa reikätautisissa kaloissa on *[[Hexamita]]*-alkueläimen aiheuttama tulehdus, mutta voi olla, että reikätauti altistaa kalat tälle infektiolle. Reikätaudin syyksi on arveltu myös kalkin, fosforin ja D3-vitamiinin epätsapainoa.

Reikätautia on pidetty myös stressin aiheuttamana autoimmuunisairautena, joka liittyy etenkin huonoon vedenlaatuun. Luonnossa sitä esiintyy vain hyvin harvoin.

## Lähteet

## Aiheesta muualla
*
Luettelo Brunein sulttaaneista

Tämä on **luettelo [[Brunein sulttaani|Brunein sulttaaneista]]**. Brunein sulttaani on maansa valtionpäämies. Sulttaanien sukupuu voidaan määrittää aina 1400-luvulle asti. Vallassa on ollut 29 sulttaania, jotka ovat luetteloituna alla aikajärjestyksessä vanhimmasta nuorimpaan.

## Brunein sulttaanit aikajärjestyksessä

## Lähteet
*Brunein sulttanien sukupuu
Kirkkojärvi (Somero)

**Kirkkojärvi** on Paimionjoen vesistöön kuuluva järvi Somerolla.

Se on osa Someron halki virtaavaa Paimionjoen yläjuoksun järviketjua, joka on muodostunut luode–kaakko-suuntaiseen, kartalla viivasuorana näkyvään kallioperän murrokseen. Kirkkojärveen laskee  idästä Hirsjärvestä Someronjoeksi nimitetty Paimionjoen osuus ja pohjoisesta Paimionjoen sivujoki Jaatilanjoki. Järvi laskee lännessä Härkälän kartanon luona olevasta salmesta Saarentaanjärveen. Vedenpinnan korkeus koko Paimionjoen yläjuoksun järviketjulla on 81,2 metriä. Järven pinta-ala on 59,3 hehtaaria ja suurin syvyys noin 17 metriä.

Kirkkojärvessä, kuten muissakin Paimionjoen yläjuoksun järviketjun savipohjaisissa ja pääosin laajoilta savitasangoilta vetensä saavissa järvissä vesi on sameaa ja runsasravinteista. Aiemmin Kirkkojärveen laskettiin myös Someron keskustaajaman jätevesiä, mutta jätevedenpuhdistamon rakentamisen jälkeen puhdistetut jätevedet lasketaan nykyään Uskelanjoen latvahaaraan Mustjokeen Someron keskustaajamaan eteläpuolella.

Järven rannalla tai sen välittömässä läheisyydessä sijaitsevat järvelle nimensä antanut Someron kirkko, kivisakasti ja lainajyvämakasiinit, Harjun ja Härkälän kartanot, Someron Pappila sekä Lammin ja Joensuun kylät.  Joensuun kylän ympärille on kehittynyt Someron keskustaajama, joka nykyään ympäröi Kirkkojärveä idässä, kaakossa ja pohjoisessa. Maaseutumaisempaa ympäristöä on vielä Harjun ja Härkälän kylissä, joihin omakotiasutus on kuitenkin nopeasti leviämässä.

Järven etelärannalla Härkälässä Härkäläntien varrella on Someron kaupungin uimapaikka ja veneranta.

## Lähteet
Jyri Rönn

**Jyri Petteri Rönn** (s. 3. huhtikuuta 1971 Jyväskylä) on jyväskyläläinen jääkiekkoerotuomari. 28. joulukuuta 2010 hän tuomitsi  600:nnen liigaottelunsa.

Rönn on tuominnut myös MM-kilpailuissa vuodesta 2007 lähtien. Hän on tuominnut Sveitsin kisoissa 2009 loppuottelun Venäjän ja Kanadan välillä. Hänen parinaan toimi slovakialainen Peter Ország. Rönn oli mukana myös Vancouverin olympialaisissa 2010.

Rönn tuomitsi ammatikseen neljä kautta (syksy 2011 – kevät 2015) Venäjän liigassa KHL:ssä, kunnes hänet kesällä 2015 valittiin Suomen SM-liigan erotuomarijohtajaksi ja hän palasi takaisin Suomeen. Samalla Rönn lopetti tuomaroinnin ja hänen viimeiseksi ottelukseen päätuomarina jäi 17. toukokuuta 2015 pelattu MM-kisojen pronssipeli Yhdysvallat–Tšekki. Hänen lempinimensä on Rönni ja hän on ollut ammatiltaan kiinteistövälittäjä.

## Lähteet
* SM-liiga.fi: Erotuomarit 
* Rönnin tiedot Jääkiekkomuseon sivuilla.

### Viitteet